คือวันนี้ล้างอวัยวะเพศแล้วรู้สึกแสบค่ะ เลยเอากล้องโทรศัพท์ตรวจสอบดู ก็พบว่ามีแผลยาวประมาณ 1 ซม. แผลไม่ใช่แบบขีดๆอ่ะค่ะ มีความกว้างเล็กน้อย เวลาโดนน้ำแล้วรู้สึกแสบ ตอนสัมผัสจะแสบเป็นบางบริเวณ ไม่เคยมีเพศสัมพันธุ์ค่ะ อยากทราบว่า แผลนี้เกิดจากสาเหตุอะไรได้บ้าง และมีโอกาสเป็นโรคอะไรบ้าง
สวัสดีค่ะ Sugar lifeแผลที่อวัยวะเพศ หากไม่ได้มีประวัติการเคยมีเพศสัมพันธ์ แผลนั้นสามารถเกิดได้จากหลายสาเหตุ เช่น การติดเชื้อเริม, การติดเชื้อแบคทีเรียอื่นๆ, โรคผิวหนังที่ให้ลักษณะเป็นแผล โดยกรณีหลังนี้ที่พบบ่อย จะเป็นกรณีที่เป็นแผลร้อนใน ที่มีลักษณะเป็นแผลร้อนในที่ในปากค่ะจากที่ Sugar life เล่ามา ยังไม่สามารถระบุสาเหตุได้ชัดเจนนะคะหากมีอาการแสบร้อน มีตุ่มน้ำใสบริเวณอื่นๆ ร่วมด้วย อาจเป็นแผลที่เกิดจากการติดเชื้อเริม ซึ่งแนะนำไปพบแพทย์เพื่อตรวจดูอาการ และรับการรักษาอย่างเหมาะสมนะคะแต่หากไม่มีอาการแสบร้อน ไม่มีตุ่มน้ำ แนะนำให้รอดูอาการ โดยทำความสะอาดบริเวณอวัยวะเพศด้วยน้ำเปล่าเป็นหลัก และซับให้แห้งทุกครั้งหากอาการแย่ลง แนะนำให้ไปพบแพทย์เพื่อตรวจดูอาการอีกทีนะคะ